Scalholtum
Scalholtum (-i, n.) (seu Skalholtum, Scalholtia (-ae, f.) et deteriore forma Scalotum, Islandice Skálholt, Lingua Nordica antiqua Skálaholt) est locus historicus in Islandia australi ad flumen Hvítá situs. Isleifus Gissuri filius, primus episcopus Islandiae, anno 1057 Scalholti cathedram episcopalem fundavit, cui etiam scholam adiunctam fuisse constat, ex qua Ionas Ogmundi filius, primus episcopus Holensis, exierit. Anno 1075 Adamus Bremensis scripsit Scalholtum (ab ipso Scaldholz nominatum) esse maximam civitatem Islandiae.